Հայկական կողմը հստակ ձեւակերպել է, որ առանց բանակցություններին Լեռնային Ղարաբաղի մասնակցության լուծում չի կարող լինել: Օրերս այս կապակցությամբ տեսակետ է հայտնել Ադրբեջանի նախագահ Իլհամ Ալիեւը: Նա բանակցություններին Լեռնային Ղարաբաղի մասնակցությունն Ադրբեջանի համար անընդունելի է համարել: Այլ բան Իլհամ Ալիեւից սպասել չէր կարելի: Ադրբեջանում հնարել են քաղաքական մի «տեսություն», ըստ որի «հարավկովկասյան երկու հանրապետությունների՝ Ադրբեջանի եւ Հայաստանի, միջեւ հակամարտությունը սկիզբ է առել 1988թվականին՝ Հայաստանի կողմից Ադրբեջանի դեմ տարածքային պահանջների տեսքով»: